tomron87/hebrew-wikipedia-sentences-corpus huggingface dataset:
המונח "אקווריום" מקורו בגן החיות של לונדון (קודם לכן נעשה שימוש במונח 'Aquatic Vivarium').
האקווריום הנוכחי נבנה החל משנת 1921 מתחת ל"טרסות מאפין" בעקבות הגידול בפופולריות של האקווריום ומספר הצופים הרב המבקרים בו.
האקווריום נפתח בשנת 1924 בנוכחות ג'ורג' החמישי ורעייתו מרי מטק.
המבנה מחולק לשלושה אולמות תצוגה:
האולם הראשון מציג דגים המצויים בסכנה הכחדה ונמצאים בתוכניות שימור.
בין היתר מוצגים באולם זה: רד (Scardinius erythrophthalmus), צלופח אירופי, מניפת ים רחבה (Eunicella verrucosa) וסוסוני ים.
האולם השני מכיל שונית אלמוגים ובו דגים טרופיים ובהם דג פרפר נחושתי (Chelmon rostratus) ושושנון כתום מזויף.
האולם השלישי כולל דגי נהר האמזונאס ובהם: צלופחים חשמליים, דג סכין זכוכיתי (Eigenmannia lineata), דג ריאות דרום-אמריקאי וטריגון מוטורו.
האקווריום כולל גם מכל גדול ובו דגים שהובאו מבתים פרטיים שבעליהם לא יכלו לטפל בהם יותר.
ביתן בלקברן (Blackburn Pavilion - ) נפתח לציבור ב-21 במרץ 2008. מבנה זה מהווה שיפוץ של בית הציפורים המקורי של גן החיות - מבנה ויקטוריאני שהוקם בשנת 1883 ושימש כבית זוחלים תוך שימוש בכספים שהתקבלו ממכירת הפיל ג'מבו לקרקס בארנום.
המבנה נקרא על שם משפחת בלקברן אשר תמכה בגן בראשית שנות ה-90 עת היה חשש לסגירת הגן.
בביתן זה משוחזר יער עננים ויער גשם המשמש בטבע כביתם של כ-50 ציפורים ובהם: טוקניים, זרזירים, קוקובורות, ציפורי אהבה וקוליבריים (גן החיות הוא המקום היחיד בו הם מצויים ברחבי הממלכה המאוחדת).
כמו כן מצויים בביתן ציפורים בסכנת הכחדה וציפורים שנכחדו בחופש וגדלים כיום רק בגני חיות ובהם יונת סוקורו (Zenaida graysoni).
B.U.G.S - ראשי תיבות של "Biodiversity Underpinning Global Survival" - "שונות ביולוגית מאפשרת הישרדות עולמית" הוא מבנה שנקרא בעבר "שרשרת החיים" (Web of Life - מילולית "רשת החיים").
המבנה (במיקום - ) מיועד להוות מרכז חינוכי המלמד אודות השונות הביולוגית.
במבנה מוצגים למעלה מ-140 זנים הכוללים בעיקר חרקים שונים, מאחר -98% מבעלי החיים הם חרקים.
בין היתר מוצגים זני נמלים שונים, טרנטולות ואף דובי נמלים.
מתחם "גן העדן לפרפרים" (Butterfly Paradise הממוקם ב-) נפתח לציבור במאי 2006. המתחם מציג עשים ופרפרים מאפריקה, דרום-מזרח אסיה, מרכז אמריקה ודרום אמריקה.
כמו כן הביתן מכיל צמחייה אשר תואמת את בתי הגידול הטבעיים של הפרפרים.
בתצוגה מוצגים כל שלבי התפתחות הפרפר וישנו חדר מיוחד בו ניתן לראות את זחלי הפרפרים וגלמיהם.
גן החיות לילדים על שם אמביקה פול
גן החיות לילדים על שם אמביקה פול (Ambika Paul Children's Zoo, הממוקם ב-) כולל שני מתחמים: מרכז לטיפול בחיות מחמד ופינת ליטוף.
מרכז הטיפול מייעץ בנושא טיפול בחיות מחמד, וכולל תצוגה של ארנבות, קביות, עכברים, חולדות, מקלונאים, צ'ינצ'ילות, דגואים וחלזונות.
במכלאה מוצגים כבשים, עיזים ננסיות ועיזים נוביות, למות, איילי צפון וחזירים.
הגן הוקם בשנת 1994 בעקבות תרומה של סוורג' פול לזכרה של בתו אמביקה פול אשר נפטרה מסרטן הדם.
תצפית יער הגשם על שם קלור
תצפית יער הגשם על שם צ'ארלס קלור (Clore Rainforest Lookout הנמצאת ב-), נפתחה בנוכחות הנסיך פיליפ, דוכס אדינבורו ב-30 במרץ 2007.
התצפית נבנתה במקום בו עמד קודם לכן "ביתן היונקים על שם צ'ארלס קלור" (Charles Clore Pavilion for Mammals) שנבנתה בשנת 1967 במימון קרן קלור דאפילד (Clore Duffield Foundation).
התצוגה משחזרת בגן החיות יער גשם האופייני לדרום אמריקה, כאשר המבקרים יכולים לעבור על גבי גשרים ולצפות ביער בגובה ראשי העצים או ללכת על קרקעית היער.
בין היתר התצוגה כוללת עצלנים, אגוטי זהוב-ירך, מרמוסט כסוף, טמרין רעמתי זהוב, מרמוסט לבן ראש, מרמוסט גולדיי, לוריס איטי, פוטו מצוי, טמרין קיסרי, מרמוסט גמדי ולמורים מסוג למור עדין מהמין Hapalemur alaotrensis.
"אזור הלילה" של התצפית הוא אזור מוחשך המציג את חיי הלילה ביער הגשם.
באזור זו מוצגים: שועל-מעופף רודריג, קנגורו חולדתי חוטמני, עקרב קיסרי (Pandinus imperator), וחולדה מלגשית ענקית (Hypogeomys antimena).
ממלכת הגורילות (Gorilla Kingdom הממוקמת ב-) נחשבת לאחת התערוכות המרשימות והפופולריות ביותר בגן החיות.
תערוכה זו נפתחה בחג הפסחא בשנת 2007, והיא משתרעת על פני שטח של 6,000 מטרים רבועים.
עלות הקמת המתחם הגיעה ל-5.3 מיליון ליש"ט ועבודות הבנייה נמשכו כ-18 חודשים.
המבקר הראשון במתחם היה הנסיך פיליפ, דוכס אדינבורו, אשר ביקר בו ב-29 במרץ.
המתחם נפתח לציבור ב-30 במרץ 2007.
המתחם החליף את מתחם הקופים הישן של גן החיות וכולל אי מוקף חפיר ומבנה מקורה בו יכולות הגורילות להתעמל.
במתחם מתגוררות כיום ארבע גורילות שנרכשו מעולם ההרפתקאות של צ'שינגטון, וכן קולובוסים שחורים-לבנים, קופי מנגבי, וקופי דיאנה וכן לטאות כח.
מתחם ממלכת הגורילות נבנה בהשראת מתחם דומה שמפעילה האגודה הזואולוגית של לונדון בגבון, המשמש לשימור גורילות בטבע.
המתחם מדמה את אזור המגורים הטבעי של הגורילות ונשתלו בו צמחים המשמשים למאכל הגורילות והמדמים את סביבתם הטבעית - יער גשם אפריקאי.
המבקרים רואים את מתחם הגורילות מעברו השני של החפיר, או מבעד לחלונות זכוכית במבנה הגורילות.
מתחם "לתוך אפריקה" (Into Africa הממוקם ב- ) נפתח ב-1 באפריל 2006. מתחם זה כולל משטח גבוה המאפשר צפייה בקו העצים של אזור אפריקאי - ומאפשר למבקרים לצפות בג'ירפות בקו העיניים שלהם.
כמו כן המתחם כולל זברות, חזירי יבלות, אוקאפי, חזירי נהרות וזאבים טלואים.
במתחם זה אין סורגים, והמבקרים צופים בבעלי החיים מבעד לחלונות זכוכית.
מתחם דרקוני הקומודו (The Komodo Dragon enclosure, הממוקם ב-) נפתח לציבור ב-12 ביולי 2004 בנוכחות של סר דייוויד אטנבורו.
המתחם מדמה עמק נהר יבש, בו צופים המבקרים מבעד לכיכר זכוכית שאורכו 20 מטרים.
מתחם זה נבנה כחלק מתוכנית שימור וריבוי של הדרקונים.
מתחם טרסת מפיין (Mappin Terraces, הנמצא במיקום ) נפתח בשנת 1913. מתחם זה היה מתחם הראשון שהציג לציבור בעלי חיים בסביבה ארקטית.
בעבר הציג המתחם דובי קוטב ונמרי שלג.
כיום מדמה המתחם את אזור אוסטרליה ומוצגים וולאבי ואמו בסביבתם הפנימית.
סביבת הטרסות ההררית נמצאת למעשה על גג האקווריום של גן החיות, ומתחת ל"הרים" נמצאים מכלי המים של האקווריום.
מתחם "פגוש את הקופים" (Meet The Monkeys, הממוקם ב-) הוא מתחם ששטחו 1,500 מ"ר.
המתחם נפתח לציבור ב-21 במרץ 2005 בנוכחות נואל פילדינג וג'וליין בארט.
המתחם אינו מקורה, ואין גדרות בין הציבור לבין בעלי החיים.
המתחם נועד לדמות את יער הגשם באזור בוליביה ומציג קופי סנאי שחורי ראש (Saimiri boliviensis).
על מנת להקים מתחם זה הוגדל גן החיות על חשבון שטחי ריג'נטס פארק הסמוך.
בית הזוחלים (Reptile House, הנמצא במיקום -) הוקם בשנת 1927 בתכנונו של האדריכל ג'ואן בושמפ פרוקטור וסר גאי דאובר.
במבנה מוצגים זוחלים, לטאות, צבים, נחשים ותנינים.
המבנה עוטר בתגליפי זוחלים ובעלי חיים אחרים מעשה ידי ג'ורג' אלכסנדר.
בסמוך נמצא ביתן דרקון הקומודו.
הביתן העגול (The Round House) הוקם בשנת 1933 במטרה לשמש כביתן עבור זוג גורילות.
במהלך השנים שימש הביתן משכן לאורנגאוטנים, קופי מקוק, בינטורונגים, קואלות ומושבה של שימפנזות.
המבנה מכיל מנגנון מיוחד המאפשר למבנה להסתובב ובכך מאפשר למבקרים לראות את החלק במתחם בו נמצאו בעלי החיים.
כיום מציג המבנה קבוצה של למורים.
ביתן הציפורים סנואודון (The Snowdon Aviary, הממוקם ב-) תוכנן על ידי אנטוני ארמסטרונג-ג'ונס, רוזן סנואודון, סדריק פרייס ופרנק ניובי.
המבנה הוקם בשנת 1964 והציג במשך השנים סוגי ציפורים שונים החל מעופות דורסים וכלה בציפורי מים.
כיום מציג המתחם טווסים ירוקים, מגלנים קדושים, לבניות קטנות, אנפיות בקר, אנפיות לילה, מגלנים מצוייצים צפוניים, ברווזים, יונים ושחפים אפורי ראש (Chroicocephalus cirrocephalus).
מתחם "עולם גן החיות" (Zoo World) נבנה סביב ביתן קאסון (Casson Pavilion) הישן, אשר בו הוצגו בעבר הפילים והקרנפים; בזמן הקמת תצפית יער הגשם על שם קלור הוצגו בביתן הקופים והציפורים.
כיום מוצגים בביתן חזירים מזוקנים, גמלים דו-דבשתיים והיפופוטמים גמדים.
כמו כן, בתוך הביתן תצוגה על פעילות גן החיות בתחום השימור.
ברחבי הפארק מוצגים כלובים שונים שאינם חלק מהביתנים שפורטו לעיל.
בכלובים אלה מוצגים: גיבונים, עיטמים, טיגריסים, אריות, סרוואלים, תוכים, קופי עכביש, פינגווינים, סוריקטות, למורים, איי איי, טפירים ונוטריות.
גן החיות מתכנן להקים ביתן חדש להצגת דו-חיים שיקרא "עולם הצפרדעים" (Frog World).
ביתן זה צפוי להיות חלק מתוכנית שימור של האגודה הזואולוגית של לונדון, וצפוי לעלות 2.2 מיליון ליש"ט.
הביתן צפוי לכלול מעבדות מחקר וכן מתקני רבייה בשבי.
לאורך שנות פעילותו הרבות של גן החיות הפכו בעלי חיים שהתגוררו בו ל"ידוענים" בשל יחודם או בשל אהבת הציבור אליהם.
בגן החיות הוחזק בשלהי המאה ה-19 הקואגה האחרון והיחיד שצולם אי פעם בטרם נכחד מין זה בשל ציד.
כמו כן החזיק גן החיות מספר זאבים טסמניים בטרם אלה נכחדו.
בשנת 1850 קיבל גן החיות במתנה היפופוטם מאת המשנה למלך העות'מאני ששלט במצרים והגן היה לגן החיות הראשון באירופה שהחזיק היפופוטם מאז האימפריה הרומית, וההיפופוטם הראשון שהגיע לאנגליה מאז ומעולם (בתמורה קיבל המשנה המלך במתנה מספר כלבי גרייהאונד ודירהאונד).
ההיפופוטם שזכה לשם אובייסץ' (Obaysch) הכפיל את מספר המבקרים בגן החיות בשנת הגעתו.
בשנת 1865 הגיע לגן החיות מהז'ארדן דה פלאנט בפריז הפיל ג'מבו - הפיל הגדול ביותר שנודע באותה עת.
על שמו מכונה כיום מטוס הבואינג 747. בתקופה שלאחר העברתו לגן היה הפיל עדין ואפשר למבקרים לרכב עליו.
בזקנתו הפך אלים ונמכר על ידי גן החיות בשנת 1882 לקרקס בארנום.
בעל חיים ידוע נוסף הוא ויניפג הדובה המכונה "ויני" - דב שחור אמריקני שניתן בשנת 1914 במתנה לגן החיות על ידי הסגן הארי קולבורן.
מילן בגן עם בנו כריסטופר רובין התלהב כריסטופר רובין מהדובה וקרא על שמו את דב הצעצוע שלו - שלימים נכתב אודותיו בספרו של מילן "פו הדב" (המכונה באנגלית "ויני הפו").
בשנת 2004 הופק סרט על חייה של הדובה ויני בשם "דובה ושמה ויני" (A Bear Named Winnie) בו מגלם מייקל פאסנדר את דמותו של קולבורן.
גאי הגורילה היה גורילה שהגיעה אל גן החיות בליל גאי פוקס בשנת 1947 מגן חיות בפריז (ונקראה על שמו של גאי פוקס).
גאי הגורילה התגורר בגן החיות 32 שנים והיה לאחד מבעלי החיים האהובים ביותר בפארק.
בשנת 1982 הוקם לכבוד גאי פסל ברונזה מעשה ידי הפסל ויליאם טימין.
הפסל ניצב כיום בחצר בארקלי בגן החיות.
ב-27 בנובמבר 1949 נולדה בגן החיות גורה של דב קוטב שנקראה בשם ברומאס (Brumas); גורה זו הייתה דב הקוטב הראשון שנולד בשביה.
כ-3 מיליון מבקרים הגיעו לגן החיות בשנת 1950 על מנת לראות את הגורה הדובים.
אמנם הדב היה נקבה, אולם בפרסומי העיתונות צוין כי מדובר בדב זכר והנהלת גן החיות לא תיקנה את הפרסומים.
שמונה עשרה שנים לאחר מכן, ב-1 בדצמבר 1967 נולד בגן החיות דב קוטב נוסף (השני שנולד בשביה).
דב זה זכה לשם פיפאלוק (Pipaluk -באיניואיטית: "קטנטן") והתגורר בגן החיות עד שנת 1985 עת שנסגרה תצוגת חיות הקוטב בטרסת מאפין .
בשנת 1958 הגיעה לגן החיות הפנדה צ'י צ'י.
פנדה זו נועדה להגיע לגן חיות בארצות הברית אולם בשל ניתוק הקשרים בין סין העממית וארצות הברית נאסרה כניסת צ'י צ'י לארצות הברית, והדוב הועבר לגן החיות בלונדון (בניגוד למדיניות הקודמת של האגודה הזואולוגית של לונדון שהתנגדה לגידול דובי פנדה בשבי).
פנדה זו הייתה הפנדה היחידה בעולם המערבי והיוותה השראה ללוגו שעיצב פיטר סקוט עבור הקרן העולמית לשימור חיות הבר.
באוגוסט 2005 הציג גן החיות תצוגה ייחודית שנקראה "גן החיות האנושי" בה הוצגו שמונה דמויות אדם (Homo sapiens sapiens) בטראסות מאפין.
מטרת התצוגה הייתה להציג את בן האדם כחיה אחת בממלכת החיות.
כיום מציג הגן בביתן בלקברן יוני סוקורו (Zenaida graysoni) אשר נכחדו בטבע, והאוכלוסייה בגן החיות היא האוכלוסייה היחידה ברחבי העולם של ציפור זו.
מאז הקמת גן החיות הקפידה החברה הזואולוגית לשכור אדריכלים מובילים לתכנן את מבני הגן.
מסיבה זו מצויים כיום בגן עשרה מבנים לשימור בעלי חשיבות אדריכלית.
עבודות ההקמה החלו בשנת 1828 בתכנון האדריכל דסימוס ברטון - (מתכנן תיאטרון קוליסאום והמארבל ארץ') ששימש כאדריכל הרשמי של גן החיות בין השנים 1826–1841 .
ברטון תכנן את מגדל השעון בשנת 1828 מעל בית הלמות (מבנה המשמש כיום כמבנה העזרה הראשונה של גן החיות).
בשנת 1830 הושלמה המנהרה המזרחית המקשרת בין חלקיו הצפוניים והדרומיים של גן החיות (מנהרה אשר שימשה כמקלט במלחמת העולם השנייה).
בשנת 1837 הוקם בית הג'ירפות בתכנונו של ברטון.
מבנה זה, בשל תכנונו הפונקציונלי משמש גם כיום את הג'ירפות ומהווה חלק מתצוגת "לתוך אפריקה".
לאחר תום פעילותו של ברטון מונו סר פיטר צ'אלמרס מיטצ'ל וג'ון ג'יימס ג'ואס לתכנן את טרסות מאפין (שהושלמו בשנת 1914) אשר חיקו נוף הררי ושימשו את תצוגת הדובים ובעלי החיים ההרריים.
בשנת 1933 הוקם הביתן העגול (the Round House) בתכנונה של קבוצת טקטון של האדריכל ברתולד לובטקין על מנת לשמש את הגורילות.
מבנה זה היה אחד המבנים הראשונים שנבנו בסגנון אדריכלות מודרנית בממלכה המאוחדת.
שנה לאחר מכן קבוצת טקטון תכננה את בכירת הפינגווינים.
שני מבנים אלה נחשבים כיום מבנים לשימור מדרגה ראשונה (grade I) בבריטניה.
ביתן הציפורים סנואודון הוקם בשנת 1964 בתכנונם של סדריק פרייס, אנתוני ארמסטרונג-ג'ונס, רוזן סנואדון ופרנק ניובי תוך שימוש חדשני באלומיניום וכבלי מתיחה.
שנה לאחר מכן הוקם ביתן קאסון בתכנונו של סר יו קאסון ונוויל קונדר המשמש כביתן לפילים ולקרנפים.
מספר רב של סרטי קולנוע ותוכניות טלוויזיה צולמו בגן החיות.
בשנת 2000 צולמה סצנת גן החיות בסרט הארי פוטר ואבן החכמים בביתן הזוחלים של גן החיות.
בסצנה מדבר הארי פוטר עם פיתון בורמזי (אף שבמציאות משמש הכלוב נחש ממבה שחורה).
הסרט "Turtle Diary" משנת 1985 בכיכובם של בן קינגסלי וגלנדה ג'קסון צולם בגן החיות, וכן סצנה מהסרט משנת 1981 זאב אמריקאי בלונדון בכיכובו של דייוויד נוטון.
גן החשמל, ובשמו הרשמי ההיסטורי: גינת השרון, הוא גן ציבורי בדרום תל אביב, בין הרחובות החשמל, ברזילי וליבונטין (לשעבר רחוב השרון), ששטחו 4.5 דונמים.
הגן והרחוב הסמוך נקראים על שם תחנת הכוח הראשונה של תל אביב, שהוקמה בסמוך להם בשנת 1923 במסגרת חשמול תל אביב.
זהו הגן הציבורי השני שניטע בעיר, והגן הוותיק ביותר שעודו עומד על כנו (הראשון, גן גרוזנברג, הוסב לימים לחניון).
ראשיתו של הגן עם הקמתה של שכונת רמת השרון ההיסטורית בתל אביב הקטנה בראשית שנות ה-20. הגן ניטע בלב השכונה בשנת 1925 על ידי מחלקת הנטיעות העירונית.
היה זה גן עירוני נאה, ששימש למשחקי ילדים ולאירועים ציבוריים בשכונה.
הוא חסה בצילם של עצי דקל וצאלון, שאפשרו לזוגות צעירים להתבודד בו, עד כי כונה בידי תושבי השכונה "גינת הנשיקות".
במהלך השנים שינתה השכונה את פניה: את דייריה האמידים החליפו משרדים ותעשייה זעירה, ורבים מהמבנים בה הוזנחו.
גן החשמל הפך בהדרגה ממקום נעים ורומנטי למוקד של נרקומנים וזונות ממין זכר, רבים מהם קטינים.
בראשית המאה ה-21 עבר גן החשמל מתיחת פנים, ותוכנן מחדש בידי האדריכל אריה קוץ.
העצים הוותיקים נעקרו לטובת מראה מואר יותר, המקשה על פעילות מפוקפקת כבעבר, ואת המדשאות החליפו רחבות מרוצפות.
כן הוקם בו מגרש כדורסל קטן וגינת כלבים.
מתחת לגן הוקם חניון תת-קרקעי.
במקביל לשינוי הארכיטקטוני, התמקמו במתחם הסובב את גן החשמל מספר חנויות מעצבים, וכן הוקמו בו כמה מועדונים.
לא הכל היו שבעי רצון מהשינוי שעבר הגן.
אחרים מתחו ביקורת על כך שהעירייה דוחקת מקרבה את תרבות השוליים.
גן החיות ברונקס הוא גן חיות השוכן בצפון-מערב רובע הברונקס בעיר ניו יורק, דרומית לגן הבוטני של ניו יורק.
גן החיות של ברונקס הוא אחד הגדולים ביותר מסוגו בעולם, ומתפרס על פני שטח של יותר מ-1,070 דונמים (1.07 קמ"ר), דרכם זורם נהר ברונקס.
הגן הוקם ב-8 בנובמבר 1899, ונקרא "הגן הזואולוגי של ניו יורק".
באותה תקופה היו בו 843 בעלי חיים, שפוזרו ב-22 תצוגות שונות.
כיום משמש הגן כבית גידול עבור כ-6,500 בעלי חיים, הכוללים כ-2,000 יונקים, 1,000 עופות ו-600 זוחלים או דו-חיים, גם כן ב-22 תצוגות.
מספר המינים בגן הוא כ-650, ומתוכם 40 נמצאים במצב שימור פגיע עד מסוכן.
בשנת 1941 היה הגן לראשון מסוגו בארצות הברית שעבר מכלובים לתצוגת חיות בשטחים המדמים את סביבתן הטבעית.
ב-1929 היה גן החיות לראשון בעולם שעורך תוכנית לימודים רשמית.
מחלקת החינוך של הגן זכתה בפרסים על תוכניותיה, המיועדות לכל הגילאים.
התוכנית החינוכית של גן החיות נכללת בתוכניות הלימודים של כל מדינות ארצות הברית, בנוסף ל-15 מדינות נוספות ברחבי העולם.
בכל שנה מבקרים בגן כ-2 מיליון תיירים.
"עולם החושך": בו ניתן לראות בעלי חיים פעילי לילה כגון עטלפים וקופים רחבי אף מהסוג דורוקולי.
"עולם הזוחלים": בביתן הזוחלים ניתן לצפות במגוון זוחלים ודו-חיים כגון פיתון עצים ירוק, אנקונדה, וקרפדת קנים.
ביתן הזוחלים הוא אחד מהמבנים הוותיקים ביותר בגן, ומאז הקמתו לא נעשו בו שינויים.
"עולם העופות": בין העופות השוכנים באזור התצוגה הזה ניתן למנות את המינים קלאו בכיר, טווסון, וקקדו שחור (Calyptorhynchus).
המבקרים יכולים לצפות בעופות בתוך אזורים מתוחמים בזכוכית, ולפרקים אף להיכנס לאזורי הקינון.
"עמק העופות": אזור זה כולל אגם המכונה "אגם פלמינגו", וכלוב לעופות דורסים המשתייכים לדורסי היום ודורסי הלילה.
"מושבת עוף הים והעופות הימיים על שם ראסל ב' אייטקן": אזור זה שוכן בגובה של כ-18.3 מטרים, והוא בנוי בצורה קשתית על מנת לדמות את בית הגידול של חופי פטגוניה.
באזור זה מקננים עופות כגון פינגווין מגלן ושחפית אינקה.
"עופות גדולים": אזור זה הוא בית גידול עבור יען, אמו, ננדו וקזואר, שהם ארבעה מחמשת העופות הגדולים ביותר בעולם שאינם יכולים לעוף.
"בית העופות הימיים": אתר זה הוא בית גידול לעופות ימיים אקזוטיים כגון מגלן שני, תוכי ים פסיפי, אנפת לילה, והואצין הגדל רק בגן זה מחוץ לסביבתו הטבעית.
"כלוב הפסיון": אתר זה משמש לגידולם של מינים בתת-משפחת הפסיונים כגון טווסון ופסיון הכסף.
"ביצת עופות הבר": בית גידול עבור ברווזים נדירים ואקזוטיים.
"שביל העגור": אתר צפייה מקרוב בעגוריים ובחסידות.
"אגם קופ": אגם זה הוא בית גידול עבור שקנאים, ועל האיים הנמצאים בשטחו חיים גיבונים.
"גן הפרפר": אתר זה הוא בית גידול עבור למעלה מ-1,000 מינים של פרפרים, ויש בו גם שפיריות, נמלים ופשפשים.
בגן הפרפר גדלים גם צמחים המאפיינים את ניו יורק, כגון לילך וקיפודנית.
"אזור הפרפר": בית גידול השוכן במבנה דמוי זחל, ומיועד עבור למעלה מ-1,000 פרפרים ועשים מצפון אמריקה כגון דנאית מלכותית.
"הר הטיגריס": אתר זה, שנפתח ב-2003, משתרע על פני 12.1 דונמים, והוא מדמה את עמק נהר אמור השוכן בגבול בין רוסיה לסין.
האתר מיועד בעיקר עבור הטיגריס הסיבירי.
בהר הטיגריס יש שני אזורים לצפייה בטיגריסים.
בניין הג'ירפה על שם קארטר": בית גידול עבור תת-מין בסכנת הכחדה של ג'ירף מנומר, סוריקטות, צביונים, אוקפים, ברדלסים וכדומה.
"בית העכבר": בית גידול עבור מכרסמים שונים כגון סנאים מעופפים, עכברי קנגורו, וכן טורפי מכרסמים כגון נמייה ננסית.
"בית הקוף": בית גידול עבור קופי העולם החדש, המתגוררים בטבע ביערות אמריקה המרכזית ואמריקה הדרומית, כגון טמרין רעמתי זהוב וטמרין דוגוני.
האתר נפתח ב-1901 תחת הכינוי "בית הפרימטים", ונסגר ב-1950 בעקבות הקמת "בית קופי האדם הגדולים".
לאחר סגירת ביתן זה ב-1959 נפתח ביתן הפרימטים בשמו הנוכחי.
"שמורת הבבון": אתר דמוי האזורים ההרריים של אתיופיה.
משמש בית גידול עבור בבון זהוב, יעל נובי, שפן סלעים, ומגוון עופות מים מאפריקה.
"דובים גדולים": בית גידול לדובי גריזלי ודובי קוטב.
"מתחם הביזון": בית גידול לביזון אמריקני.
"חצר אסטור ובריכת אריה הים": אתר השוכן במרכז גן החיות.
החצר היא בית גידול עבור אייל הצפון, ומאגר המים הוא בית גידול לאריה הים הקליפורני.
"בית האריה": ביתן זה שוכן בשטח חצר אסטור.
הוא הוקם בשנת 1903 עבור בעלי החיים הגדולים ממשפחת החתוליים, וכיום משמש מגוון פרטים ממדגסקר.
הביתן הוא בית גידול עבור מגוון בעלי חיים מהפאונה של מדגסקר, כגון למור זנב-טבעת ולמור צווארון אדום, תנין היאור, מגלן מדגסקרי, ותיקן לוחש.
"מרכז גן החיות על שם קית' ו' ג'ונסון": המרכז שוכן בקצה הדרומי של חצר אסטור, ומשמש כמקום משכנן של מספר תצוגות חינוכיות ובעלי חיים בסכנת הכחדה כגון קרנף סומטרה ופיל הודי.
בין 1908 ל-1989 שכן במקום בית הפילים, שכלל שמונה כלובים גדולים במבנה מקורה ובחצר החיצונית.
ב-1989 שופץ האתר ורוב הפילים הועברו לאזור "אסיה הפראית".
"הולארקטיקה": אזור זה קרוי על שם המונח הזואוגאוגרפי המתייחס לצפון כדור הארץ.
האתר הוא בית גידול עבור בעלי חיים צפוניים כגון אייל דוד, דובי קוטב ודובי גריזלי, ברבור מחצצר, ועגור אדום כתר.
"מתחם החיה הנדירה": מיודע בעיקר לחיות בסכנת הכחדה בדרגות חומרה שונות.
"אסיה הפראית": אתה המשתרע על פני 160 דונמים, ובו ניתן לצפות בפיל אסייתי, קרנף הודי, טיגריס סיבירי וכדומה.
"עולם הג'ונגל": חלק מקורה של "אסיה הפראית", המעוצב בצורת יער גשם אסייתי וכולל בית השאר ביצת מנגרובים, צמחייה טרופית, בעלי חיים טרופיים (לדוגמה: לוטונג ג'אווה, קלאוניים, עטלפי פרי).
"עולם הג'ונגל" משתרע על פני ארבעה דונמים בקירוב, ובסך הכל יש בו כ-800 פרטים מכ-100 מינים.
"מישורי אפריקה": אתר המשתרע על פני 16 דונמים, ודומה במידת האפשר לסוואנת סרנגטי.
"מישורי אפריקה" הוא בית גידול עבור אריות, זאב טלוא, שנבוב, ג'ירפות, וכדומה.
"רמות ההימאלאיה": בית גידול עבור נמרי השלג (17 פרטים), פנדה אדומה, עגור לבן-עורף ועגור שחור-צוואר, ציפורי גן עדן וכדומה.
באתר יש גם עצים אסייתיים כגון במבוק.
"יער גורילת קונגו": אתר זה נפתח לרגל יובל ה-100 לגן החיות, והוא משתרע על פני 26 דונמים בקירוב.
היער מקורה, ויש בו 11 מפלי מים, מכונה לייצור ערפל, ורמקולים המשדרים קולות טבעיים ליער.
יער גורילת קונגו הוא בין גידול עבור למעלה מ-15,000 צמחים ו-400 מיני בעלי חיים, בהם גורילה מערבית, מרמוסט גמדי, אוקפי, מנדריל, טווס קונגו, וחזיר נהרות.